Diari Oficial de la Generalitat Valenciana


Sumari del DOGV 130, del 10-11-1983 (1983/802486)

ORDRE de 29 d'octubre de 1983, de la Conselleria de Cultura, Educació i Ciència, per la qual és regulat el programa d'Educació Compensatoria en la Comunitat Valenciana, en aplicació del Drecret-Llei 1.174/83, de 27 d'abril, i del Conveni de 14 d'octubre de 1983, subscrit entre el Ministeri d'Educació i Ciència i la Conselleria de Cultura, Educació i Ciència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1983/10/29/(1)/dof/vci/html**

### Dades del document

Número de DOGV
:   130

Data del DOGV
:   10-11-1983

Secció del DOGV
:   DISPOSICIONS GENERALS

Número del document
:   1983/802486


Data del document
:   29-10-1983

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 29 d'octubre de 1983, de la Conselleria de Cultura, Educació i Ciència, per la qual es regulat el programa d'Educació Compensatòria en la Comunitat Valenciana, en aplicació del Decret-Llei 1.174/83, de 27 d'abril, i del Conveni de 14 d'octubre de 1983, subscrit entre el Ministeri d'Educació i Ciència i la Conselleria de Cultura, Educació i Ciència.  
D'acord amb els objectius de compensació pedagògica expressats en el Decret-Llei 1.174/83, de 27 d'abril, i en el marc del Conveni de 14 d'octubre de 1983, subscrit entre el Ministeri d'Educació i Ciència i la Conselleria de Cultura, Educació i Ciència, i vistes le greus deficiències educatives existents en alguns territoris o nuclis de població de la Comunitat Valenciana -produïdes indubtablement per factors culturals i socioeconòmics en general-, cal dirigir el màxim esforç per aplegar tots els recursos materials i personals possibles en aquelles zones rurals o suburbials que més ho necessiten, transformant-les així en Zones d'Acció Educativa Preferent.   
En atenció a aquests motius, en ús de les competències transferides a la Comunitat Valenciana per Decret 2.093/83 i d'aquelles que la legislació vigent m'atribueix,   
ORDENE:   
Article primer  
1. Es propòsit ferm d'aquesta Conselleria de Cultura, Educació i Ciència disposar i utilitzar tots els recursos materials, formals i personals amb criteris de compensació, és a dir, aplicant-los preferentment a les zones o sectors educatius que més ho necessiten en base a circumstàncies geogràfiques, socioeconòmiques, de fracàs escolar, etc.   
2. Durant el curs escolar 1983-84 serà desplegat en la Comunitat Valenciana un programa d'educació compensatoria a les que es declaren «Zones d'Acció Educativa Preferent» (ZAEP), i amb els serveis i recursos que aquesta Ordre estableix.   
3. La declaració formal de ZAEP no significa que no puguen aplicar-s'hi alguns recursos del Programa a Centres escolars que no estiguen inclòsos en aquestes zones d'acció educativa preferent.   
Article segon  
Les accions que constitueixen el programa d'educació compensatòria seran canalitzades en tres direccions:   
a) Suport psicopedagògic, consistent, fonamentalment, en l'elaboració i l'aplicació de programes per a alumnes amb problemes d'aprenentatge. No s?ha de confondre aquesta acció amb les funcions del SOEV, ni amb les específiques dels Equips Multiprofessionals. El suport psicopedagògic consistirà en un contacte directe amb els xiquests, sempre sota el criteri que la finalitat és, en últim terme, resoldre problemes concrets d'aprenentatge a xiquets concrets.   
b) Realització de cursos especials per a joves de 14-16 anys no escolaritzats . Els continguts d'aquests cursos s' estructuraran en tres dimensions: 1), ensenyament de les tècniques instrumentals de base no adquirides durant l'EGB; 2), ensinistrament en tècniques de pre-taller i ocupacionals; 3), formació sociocultural i cívica.   
c) Si convé, campanyes d'alfabetització en aquelles ZAEP que ho necessiten.   
Article tercer  
1. Els «Equips d'Acció Compensatòria» (EAC) esfaran integrats per: a), els Especialistes en Intervenció Psicopedagògica (EIP); b), els Educadors de Cursos Especials (ECE) en les tres variants: en Tècniques instrumentals (TI), en Tècniques de Pre-talle (TP) i Formació Sociocultural (FSC); c), els Educadors d'Adults (EA).   
2. Tots els membres dels EAC seran seleccionats entre professors d'EGB, i en seran elements meritoris la Llicenciatura en Ciències de l'Educació, en Psicologia, el Curs de Pedagogia Terapèutica, etc., però sobretot, l?experiència que es demostre en els sectors d'activitat dissenyats en aquesta Ordre i en l'àmbit territorial per al qual es convoquen aquestes places.   
Article quart  
1. Dins del Programa d'Educació Compensatòria es creen els Centres de Recursos, a fi d'oferir suport de mitjans didàctics i tecnològics al personal especialitzat dels EAC.   
2. Però, a més, seran funcions dels Centres de Recursos les següents:   
a) Ubicar els membres dels Equips d'Acció Compensatòria en totes aquelles tasques que no suposen intervenció directa amb alumnes integrats als Centres escolars.   
b) Fer de seu als Centres Permanents d'Estudis Pedagògics (CePEPs), de pròxima creació.   
c) Ubicar, també, tots els Serveis de caràcter psicopedagògic que es constituesquen a la comarca o zona escolar.   
d) Qualsevol altra utilització que contribuesca a aglutinar i cohesionar el professorat de la circumscripció a efectes de renovació pedagògica i perfeccionament professional.   
Article cinqué  
1. Constituïts els Equips d'Acció Compensatòria, cadascun d'ells programarà les activitats per a aquest curs, d'acord amb les característiques de la zona en què estiga destinat, per tal que, en finalitzar el curs, puguen ser-ne avaluats els resultats.   
2. L'horari de treball dels professors adscrits al Programa serà flexible, dins del règim de dedicació exclusiva, i s'acomodará a les necessitats específiques del treball.   
3. En cada Servei Territorial d'Educació serà nomenat pel Director General d'Educació Bàsica i Ensenyaments Especials, a proposta en terna del Consell d?1nspecció -informada pel Cap del Servei Territorial-, un Inspector Coordinador per a tot el Programa d'Educació Compensatòria, el qual assumirà també la coordinació del Servei d'Orientació Escolar i Vocacional, Equips Multiprofessionals, Gabinets Municipals, etc., en la forma i manera que seran determinades en la pròxima reestructuració d'aquests serveis.   
Ateses les dimensions i la importància d'aquesta funció de coordinació i tenint en compte que el Programa d'Educació Compensatòria serà incrementat en un futur, amb l'augment consegüent de mitjans materials i personals, els Inspectors Coordinadors d'Educació Compensatòria i Serveis de Suport Psicopedagogic no esfaran adscrist a una zona escolar, i passaran a ser totalment òrgans staff dins del Consell d?1nspecció.   
4. A cada Zona d'Acció Educativa Preferent, el Cap del Servei Territorial, a proposta del Consell d'Inspecció, previ informe de l'Inspector Coordinador, nomenarà un membre de l'Equip d'Acció Compensatòria com a Coordinador responsable de tot el grup.   
5. Sense perjudici de tot açò, tant l'Inspector Coordinador com el Professor responsable de l'EAC d'una zona mantindran la relació més estreta de col·laboració i d'informació amb l'Inspector titular de la zona, i aquest serà l'únic òrgan executiu en l'àmbit de les competències.   
6. A més a més dels plans o programes parcials per a cada ZAEP, a nivell provincial serà elaborat un pla anual d'activitats. Aquests plans provincials tindran en compte, d'acord amb el sentit de l'article 1.r, l, no sols els recursos propis del Programa d'Educació Compensatòria, sinó també les actuacions dels actuals SOEV i Equips Multiprofessionals, per tal que llurs prestacions, estant a l'atzar, incidesquen sobre aquells punts més deficitaris del mapa escolar provincial. A aquests efectes, caldrà considerar els índexs més alts de fracàs escolar.   
Article sisé  
1. Els membres dels Equips d'Acció Compensatòria seran seleccionats entre els professors d'EGB en exercici, que passaran a la situació de comissió de serveis.   
Per Resolució de la direcció General d'Educació Bàsica i Ensenyaments Especials serà efectuada la convocatòria adient. Per a la selecció es tindrá en compte: a), les titulacions i especialitats; b), el coneixement i la residència a la zona sol·licitada; i, c), l?experiència en treballs anàlegs als que haja de realitzar.   
2. En cada Servei Territorial d'Educació serà constituïda una Comissió que, a la vista dels mèrits adduïts, proposarà el nomenament dels professors seleccionats per a cadascuna de les zones i especialitats. La Comissió estarà formada pel Cap del Servei Territorial, l?Inspector en Cap i un representant del Servei d?1nspecció de la Direcció General d'Educació Bàsica i Ensenyaments Especials.   
Article seté  
Són declarades Zones d'Acció Educativa Preferent (ZAEP) per al curs 1983-84 aquelles que figuren a l?annex I.   
DISPOSICIONS ADDIClONALS  
Primera.-Les Direccions Generals d'Educació Bàsica i Coordinació i Gestió dels Serveis Educatius són facultades perquè, en llurs respectius àmbits competencials, dicten normes i instruccions per al ple desplegament del contingut d'aquesta Ordre.   
Segona.-La Direcció General d'Educació Bàsica i Ensenyaments Especials, alhora, podrà establir els convenis o acords de col·laboració en el Programa d'Educació Compensatòria, amb Diputacions, Ajuntaments o d'altres Entitats.   
València, a 29 d'octubre de 1983.   
El Conseller de Cultura, Educació i Ciència,  
CEBRIA CISCAR I CASABAN  
ANNEX I  
Zones d'Acció Educativa Preferent  
1. Denòminació: Els Ports i Alt Maestrat.   
Ambit.-Municipis de: Castellfort, Cinctorres, Forcall, Herbers, Ortells, La Mata de Morella, Morella, Olocau del Rei, Palanques, Portell de Morella, Sorita, Todolella, Vallibona, Villores, Xiva de Morella, Albocàsser, Ares del Maestrat, Benassal, Catí, Culla, la Serratella, Tírig, la Torre d'En Besora, Vilafranca del Maestrat i Villar de Canes.   
2. Denòminació: Alt Palància.   
Ambit.-Municipis d'Algímia d'Almonesir, Almedixer, Altura, Assuévar, Barraques, Begís, Benafer, Castellnou, Caudiel, Figueres, Gaibiel, Xèrica, Xóvar, Gàtova, Geldo, Matet, Navaixes, Pavies, Pina, Sacanyet, Sogorb, Soneja, Sot de Ferrer, Teresa de Begís, Toràs i el Toro.   
3. Denommació: Barranquet.   
Ambit.-Zona corresponent als Col·legis Públics «Guitarrista Tàrrega» i «La Ratlla», de Castelló, i «Errando Vilar», d'Almassora.   
4. Denòminació: Baladre.   
Ambit.-Zona corresponent al Col·legi Públic «Baladre» i al de nova creació ubicat al barri del mateix nom, de Sagunt.   
5. Denominació : 613 Habitatges .   
Ambit.-Zona corresponent als Col·legis Públics «Francisco Diaz Pintado» i «Fernando de los Ríos», de Burjassot.   
6. Denominació: Malva-rosa.   
Ambit.-Zona corresponent als Col·legis Públics «Malvarrosa», «Vicente Blasco Ibáñez», «Ballester Fondos», «Cavite-Isla Hierro» i «Orientación Marítimo-Pesquera», de València.   
7. Denòminació: Font de Sant Lluís.   
Ambit.-Zona corresponent als Col·legis Públics: «Carolina Alvarez», «Tirant lo Blanch», «Fuente de San Luis» i «Arabista Ambrosio Huici», de València.   
8. Denòminació: La Vall d'Albaida.   
Ambit.-Municipis d'Agullent, Aielo de Malferit, Aielo de Rugat, Albaida, Alfarrasí, l?Alforí, Atzeneta d'Albaida, Bèlgida, Bellus, Beniatjar, Benicolet, Benigànim, Benissoda, Benissuera, Bocairent, Bufali, Carrícola, Castelló de les Gerres, Guadasséquies, Llutxent, Montaverner, Montitxelvo, l?Olleria, Ontinyent, Otos, el Palomar, Pinet, la Pobla del Duc, Quatretonda, el Ràfol de Salem, Rugat, Salem, Sant Pere d'Albaida i Terrateig.   
9. Denominació: Poblat d'Absorció.   
Ambit.-Zona corresponent als Col·legis Públics: «Santa Teresa» i «Ruperto Chapí», de Villena.   
10. Denòminació: Tafalera.   
Ambit.-Zona corresponent al Col·legi Públic «Juan Sempere Guarinos», d'Elda.   
11. Denòminació: Sant Agustí.   
Ambit.-Zona corresponent als Col·legis Públics: «Sierra Mariola», «Joaquín M. López» i «Divina Pastora», d'Alacant.   
12. Denòminació: Vega Baixa.   
Ambit.-Municipis d'Albatera, Algorfa, Almoradí, Benejússer, Benferri, Benijòfar, Bigastre, Callòsa de Segura, Catral, Coix, Daia Nova, Daia Vella, Dolores, Formentera de Segura, Xacarella, la Granja de Rocamora, Oriola, la Pobla de Rocamora, Rafal, Redovà, Rojals, Sant Fulgenci, Sant Miquel de les Salines i Torrevella.


Còpia Permalink ELI